OBAVIJESTI I UPUTE UZ OGLAS

O G L  A S

za prijam u službu na određeno vrijeme za obavljanje zadaća i poslova:

Koordinator/ica EU projekta „Zaželi – Nisi sam“

1 izvršitelj, na određeno vrijeme (za vrijeme trajanja projekta), na ½ radnog vremena, uz obvezni probni rad u trajanju od dva mjeseca.

Opis poslova

Koordinator/ica EU projekta „Zaželi – Nisi sam“

Od kandidata/kinje se očekuje da će obavljati sljedeće poslove:

• koordinira i implementira projektne aktivnosti

• komunikacija s ciljanim skupinama, sudjeluje u njihovoj mobilizaciji, komunicira s krajnjim korisnicima, organizira rad žena

• praćenje i provedba radnog plana, odgovara za pravovremeno i stručno obavljanje poslova, vođenje evidencije rada žena, vođenje evidencije loko vožnje žena, odgovara za nabavu i distribuciju kućanskih i ostalih higijenskih potrepština (paketa), odgovara za pravovremeno dostavljanje podataka voditelji projekta

• izvještava voditelja projekta o rezultatima i tijeku projektnih aktivnosti na tjednoj bazi, izrađuje plan posjete korisnicima i podjelu potrepština

• izrađuje izvještaje o provedbi projektnih aktivnosti i zahtjeve za nadoknadu sredstava i ostalih dokumenata

• surađuje u organizaciji promotivnih aktivnosti

• po potrebi obavlja druge poslove prema ugovoru za projekt „Pomažemo zajedno“

• pomoć pri osiguranju provedbe projekta u skladu sa zakonom i ugovornim obvezama projekta,

• suradnja s projektnim dionicima u svrhu uspješne provedbe projekta,

• i druge srodne poslove po nalogu voditelja ili čelnika tijela.

Podaci o plaći:

Podaci o plaći radnog mjesta propisani su Odlukom o koeficijentima za obračun plaće službenika i namještenika („Službeni glasnik Općine Vela Luka“ 07/2023 i 15/2023). Plaću radnog mjesta za koje se raspisuje natječaj čini umnožak koeficijenta složenosti poslova radnog mjesta 1,40 uvećan za 0,5 % za svaku navršenu godinu radnog staža, uz primjenu osnovice utvrđene Odlukom o osnovici za obračun plaće službenika i namještenika u Upravnim tijelima Općine Vela Luka ( Službeni glasnik Općine Vela Luka 14/2023), koja trenutno iznosi 600,00 EUR.

Testiranje kandidata:

Testiranje kandidata sastoji se od provjere znanja, sposobnosti i vještina za obavljanje poslova radnog mjesta na koje se službenik prima – pismeni test, nakon toga intervju.

Pravni i drugi izvori za pripremanje kandidata za testiranje:

Pitanja kojim se testira znanje, sposobnosti i vještine za obavljanje poslova radnog mjesta na koje se službenik prima temelje se na slijedećim propisima:

1. Uredba o uredskom poslovanju („Narodne novine“ broj 75/2021)

2. Zakon o lokalnoj i područnoj (regionalnoj) samoupravi ("Narodne novine", br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20)

3. Poziv „Zaželi – prevencija institucionalizacije“ (upute za prijavitelje „Zaželi – prevencija institucionalizacije“: <https://esf.hr/esfplus/natjecaji/socijalno-ukljucivanje/zazeli-prevencija-institucionalizacije/> )

PRAVILA TESTIRANJA

1. Kandidat identitet dokazuje ispravom.

2. Za kandidata koji ne pristupi pismenom testu smatrat će se da je povukao prijavu na Oglas.

3. Za vrijeme pisanja testa nije dopušteno: korištenje literature, bilježaka, mobitela, napuštati prostoriju u kojoj se odvija provjera, razgovarati ili na drugi način ometati ostale kandidate. Kandidatima će biti podijeljena pitanja i zadaci, jednako za sve kandidate.

4. Rezultati testiranja ocjenjuju se bodovima, u skladu s člankom 22. Zakona o službenicima i namještenicima u lokalnoj i područnoj (regionalnoj) samoupravi.

5. Smatra se da je kandidat položio pismeni test ako je postigao najmanje 50% ukupnog broja bodova.

6. Kandidati koji su položili pismeni test obvezno pristupaju intervjuu. Za kandidata koji ne pristupi intervjuu smatrat će se da je povukao prijavu na Oglas.

7. Ako je na pisanom testu zadovoljilo više od 10 kandidata, na intervju se upućuje najmanje 5 kandidata koji su postigli najbolje rezultate na pisanom testu

8. Povjerenstvo za provedbu natječaja se kroz razgovor/intervju s kandidatima upoznaje s interesima, profesionalnim ciljevima i motivacijom kandidata za rad u općinskoj službi. Intervju se ocjenjuju bodovima, u skladu s člankom 22. Zakona o službenicima i namještenicima u lokalnoj i područnoj (regionalnoj) samoupravi.

9. Intervjui započinju 2 sata nakon završetka pismenog testa. Općina zadržava pravo odgoditi održavanje intervjua.

10. Kandidati koji su pristupili testiranjima imaju pravo uvida u sve rezultate.

Nakon provedenog postupka, Povjerenstvo za provedbu natječaja utvrđuje rang listu kandidata prema ukupnom broju ostvarenih bodova. Povjerenstvo dostavlja pročelniku Upravnog odjela za opće poslove, društvene djelatnosti i održivi razvoj rang listu i izvješće o provedenom postupku koje potpisuju svi članovi Povjerenstva.

Pročelnik donosi rješenje o prijmu u službu koje dostavlja svim kandidatima koji su pristupili pisanom testu i intervjuu.

Kandidat koji nije zadovoljan rješenjem o prijmu u službu izabranog kandidata, ima pravo podnijeti žalbu Načelniku Općine Vela Luka u roku 8 dana od dana primitka rješenja.

POZIV ZA TESTIRANJE biti će objavljen najmanje 5 dana prije testiranja na web-stranici i oglasnoj ploči Općine Vela Luka.

KLASA: 301-01/23-01/006

URBROJ: 2117-21-19-1

Vela Luka, 10. travnja 2024.g.